Christopher M. Raymond

Christopher Mark Raymond  on yhteiskuntatieteilijä ja Helsingin yliopiston kestävyystieteen professori. Hän kuuluu tieteenrajat ylittävän tutkimuksen alalla maailman viitatuimpiin tutkijoihin (2019).

Raymond valmistui filosofian tohtoriksi Etelä-Australian yliopistosta (Adelaide) vuonna 2012. Hänen englanninkielinen väitöskirjansa (2011) oli otsikoitu The influence of human values, place attachment, beliefs and norms on the planting of native vegetation in rural South Australia. 

Tutkijakoulutuksen jälkeen hän työskenteli Kööpenhaminan yliopistossa (2014–2015) ja Ruotsin maatalousyliopistossa (Alnarp, 2016–), jonka vierailevana professorina hän jatkaa vielä Helsingin yliopiston professuurin aikanakin. Helsingin yliopiston kestävyystieteen professorina hän aloitti lokakuussa 2018.

Raymond nousi marraskuussa 2019 maailman viitatuimpien tutkijoiden joukkoon poikkitieteellisten tutkimusalojen ryhmässä (Highly Cited Researchers, luokka Cross-Field). Tunnustus pohjautuu analyytiikkayritys Clarivaten ylläpitämään Web of Science -julkaisutietokantaan. Marraskuussa 2019 julkaistuun luetteloon oli valittu yhteensä noin 6 200 tutkijaa, joista 3 700 oli ryhmitelty johonkin 21:stä selvityksessä mukana olleesta tieteenalaryhmästä ja 2 500 oli poikkitieteellisten aihepiirien tutkijoita. He kaikki kuuluvat tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista.

Lähteet

 Aiheesta muualla 
Google Scholar: Christopher M. Raymond  (scholar.google.com)
Christopher Raymond. Highly cited  (publons.com)
About us (Social Values for Sustainability Research Group, Univ. of Helsinki)  (socialvaluesrg.com)

Luokka:Elävät henkilöt
Luokka:Syntymävuosi puuttuu
Luokka:Yhteiskuntatieteilijät
Luokka:Helsingin yliopiston professorit
Luokka:Viitatuimmat tutkijat Clarivaten mukaan